text: Privatskole sender alle videre på ungdomsuddannelse
  20 februar 2012 kl. 17.50
  På Haderslev Realskole opfylder de til fulde regeringens målsætning om, at 95 procent af alle unge skal fortsætte på en ungdomsuddannelse. Samtlige af skolens elever fortsætter nemlig på en ungdomsuddannelse.
  På Haderslev Realskole er de gode til at få eleverne videre efter 9.- og 10. klasse. 
  - Det er vi fordi, vi betragter det som en opgave for os. Det er sådan at målsætningen med afgangsklasserne det er, at eleverne skal blive klar over, hvad de skal i gang med efter skolen, siger skoleleder Henrik Pors.
  Årsagen til succesen er ifølge skolelederen et tæt samarbejde mellem lærere, vejledere, elever og deres forældre.
  - Jeg tror at hele det seriøse miljø, der findes omkring skolen er med til at eleverne også godt ved, at vi vil dem noget, og at det er meningen, de skal videre herfra, siger skolelederen.
  Se hvordan eleverne oplever det i aftenens udsendelse.
  